Adliya vazirligida “Davlat organlari va tashkilotlarining yuridik xizmatlari xodimlarini ijtimoiy himoya qilish va rag‘batlantirishni yanada kuchaytirish chora-tadbirlari to‘g‘risida”gi O‘zbekiston Respublikasi Vazirlar Mahkamasi qarori loyihasi tayyorlandi. Qaror loyihasida davlat organlari va tashkilotlarining yuridik xizmatlari xodimlarini ijtimoiy himoya qilish va rag‘batlantirishni kuchaytirish, ularning moddiy ta’minot darajasini oshirish hamda mazkur sohaga oliy yuridik ma’lumot va amaliy tajribaga ega yuqori malakali kadrlarni jalb qilish orqali yuridik xizmatlar faoliyati samaradorligini oshirish nazarda tutilmoqda. Shuningdek, loyiha bilan davlat organlari va tashkilotlarida yuridik xizmatlarni tashkil etish shakllari, yuridik xizmatlar tashkil etishning minimal me’yor va mezonlarini tasdiqlash nazarda tutilmoqda.